David F. Houston

David Franklin Houston (født 17. februar 1866 i Monroe, død 2. september 1940) var en amerikansk statsviter, forretningsmann og demokratisk politiker, kjent som landets 5. jordbruksminister og senere landets 48. finansminister under president Woodrow Wilson i perioden mellom 1913 til 1921.

Biografi 
Houston ble uteksaminert fra College of South Carolina i 1887 og fortsatte med videre studier innenfor statsvitenskap ved Harvard University. Han underviste siden statsvitenskap ved University of Texas, hvor han avanserte til å bli fakultetens dekanus. I perioden mellom 1902 til 1905 var han rektor for Agricultural and Mechanical College of Texas (som nå heter Texas A&M University). I perioden 1905 til 1908 var han rektor for University of Texas i Austin og deretter kansler for Washington University in St. Louis i perioden 1908 til 1913.

Han tjenestegjorde som USAs landbruksminister i perioden 1913 til 1920 og deretter som finansminister i perioden 1920 til 1921, begge embeter under president Woodrow Wilson. I sin tid som landbruksminister fikk han igjennom flere lover i kongressen, som blant andre Smith-Lever Act, Farm Loan Act og Warehouse Act. Som finansminister fikk han flere vanskelige problemstillinger å takle på grunn av at landet kom rett fra første verdenskrig, og Houston gikk av som minister ved Wilsons avgang.

Etter den politiske karrieren var han i næringslivets tjeneste, blant annet som administrerende direktør for Bell Telephone Securities og visedirektør for AT&T.

Referanser

Eksterne lenker 
 
 Treas.gov – David F. Houston (1920–1921) – Biografien til Houston hos U.S. Department of the Treasury.

USAs finansministre
USAs landbruksministre
Forretningsfolk fra USA
Personer tilknyttet Harvard
Personer tilknyttet Texas A&M University
Personer fra Union County i Nord-Carolina